**հիմնավորոՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՄԱՐՏԻ 18-Ի N 349-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1**. **Ընթացիկ իրավիճակը և իրավական ակտի ընդունման անհրաժեշտությունը**

«Հայաստանի Հանրապետության կառավարության 2004 թվականի մարտի 18-ի N 349-Ն որոշման մեջ փոփոխություններ և լրացումներ կատարելու մասին» Կառավարության որոշման ընդունման **անհրաժեշտությունը պայմանավորված է** Հայաստանի Հանրապետության տարածքում հիդրոօդերևութաբանական երևույթների և պրոցեսների մասին հույժ շտապ և ընդհանուր նշանակության տեղեկատվության ցանկում տեղ գտած որոշ հիդրոօդերևութաբանական տերմինների անհամապատասխանության (մասնավորապես հանրապետության լեռնային գոտիներում երաշտային իրավիճակներ առաջանում են +250C և ավելի ջերմային ֆոնի դեպքում, հետևաբար 1800մ և ավելի բարձրություններում +250C ցուցանիշներն ավելացնելիս, հնարավորություն ենք ունենում երաշտային պայմանների առավել իրական գնահատման) և չափորոշիչների հստակեցման, նոր տերմինների ներառման անհրաժեշտությամբ՝ կապված կլիմայի գլոբալ փոփոխության, գիտական ուսումնասիրությունների, դիտված երևույթների վիճակագրության վերլուծության վրա:

**2**.**Առաջարկվող կարգավորման բնույթը**

«Հայաստանի Հանրապետության կառավարության 2004 թվականի մարտի 18-ի N 349-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծով առաջարկվում է հիդրոօդերևութաբանական երևույթների և պրոցեսների մասին հույժ շտապ և ընդհանուր նշանակության տեղեկատվության ցանկը շարադրել նոր խմբագրությամբ:

**3**. **Նախագծի մշակման գործընթացում ներգրավված ինստիտուտները և անձինք**

Շրջակա միջավայրի նախարարություն, «Հիդրոօդերևութաբանության և մոնիթորինգի կենտրոն» ՊՈԱԿ։

**4**. **Ակնկալվող արդյունքը**

Նախագծի ընդունման արդյունքում կհստակեցվեն մի շարք տերմիններ և դրանց բնութագրիչները, ինչը կապահովի առավել ճշգրիտ գնահատել օրինակ հրդեհավտանգության կարգը, ուժեղ քամիների ուժգնությունը և տևողությունը, երաշտային պայմանները, ջրի շատ բարձր ելքերը և հանկարծահաս հեղեղումները, ձնահյուսի և լեռնային ռելիեֆի ուղիղ կապը և տրամադրել հիդրոօդերևութաբանական երևույթների և պրոցեսների մասին հույժ շտապ և ընդհանուր նշանակության առավել ճշգրիտ տեղեկատվություն:

**5. Տեղեկատվություն** **լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Որոշման նախագծի ընդունման կապակցությամբ պետական բյուջեի եկամուտների և ծախսերի ավելացում կամ նվազեցում չի նախատեսվում:

**6. Կապը ռազմավարական փաստաթղթերի հետ.** **Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ** 

Կառավարության որոշման նախագծի ընդունումը չի բխում որևէ ռազմավարական փաստաթղթից։